open-index/open-wikipedia-markdown huggingface dataset:
Συμμετοχή της Ολλανδίας στους Θερινούς Ολυμπιακούς Αγώνες 2020

Η **[[Ολλανδία]]** θα συμμετέχει στους **[[Θερινοί Ολυμπιακοί Αγώνες 2020|Θερινούς Ολυμπιακούς Αγώνες 2020]]** στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου. Έχει συμμετάσχει σε όλες τις εκδόσεις των Θερινών Ολυμπιακών Αγώνων, εκτός από αυτές του 1904 και του 1956, στην οποία μποϊκόταρε εναντίον της επίθεσης της Ουγγαρίας στη Σοβιετική Ένωση.

## Παραπομπές

Ολλανδία
Θερινοί Ολυμπιακοί Αγώνες 2020
Ανθρώπινος κορονοϊος 229E

***Ο ανθρώπινος κορονοϊος 229E*** (HCoV-229E) είναι ένα είδος κορονοϊού που μολύνει τους ανθρώπους και τις νυχτερίδες. Ο μολυσματικός ιός είναι ένας ιός με περίβλημα και με θετικής(+) πολικότητας μονόκλωνο RNA για γονιδίωμα. Μαζί με τον ανθρώπινο κορονοϊό OC43, είναι ένας από τους ιούς που είναι υπεύθυνοι για το κοινό κρυολόγημα. Το είδος είναι μέλος του γένους *Alphacoronavirus* και υπογένους *Duvinacovirus*.

## Μετάδοση
Ο HCoV-229E μεταδίδεται μέσω αναπνευστικών σταγονιδίων και μέσω της αφής.

## Συμπτώματα
Ο HCoV-229E συνδέεται με μια σειρά από συμπτώματα του αναπνευστικού, που κυμαίνονται από το κοινό κρυολόγημα μέχρι υψηλά επίπεδα νοσηρότητας όπως πνευμονία και βρογχιολίτιδα. Είναι επίσης μεταξύ των κορονοϊων που συχνά συνανιχνεύονται με άλλους ιούς του αναπνευστικού συστήματος, ιδιαίτερα με τον ανθρώπινο αναπνευστικό συγκυτιακό ιό (HRSV).

## Επιδημιολογία
Ο HCoV-229E είναι ένας από τους επτά ανθρώπινους κορονοϊούς που περιλαμβάνουν HCoV-NL63, HCoV-OC43, HCoV-HKU1 και το SARS-CoV-2 και εμφανίζονται παγκοσμίως. Ωστόσο, οι ιοί εντοπίστηκαν σε διάφορα μέρη του κόσμου, σε διαφορετικές χρονικές στιγμές του έτους.

## Δείτε επίσης

* Τοξικότητα (Virulence)
* Επιδημία (Outbreak)
* Ιός με RNA γονιδίωμα (RNA virus)
*Ανθρώπινος κορονοϊος HKU1
* Θετική/Αρνητική πολικότητα (Positive/negative-sense)

## Παραπομπές


## Εξωτερικοί σύνδεσμοι

* https://www.cdc.gov/coronavirus/about/
* https://web.archive.org/web/20171010170901/http://virology-online.com/viruses/CORZA4.htm
* Coronaviruses
* Viralzone: Alphacoronavirus
* Virus Pathogen Database and Analysis Resource (ViPR): Coronaviridae

Κατηγορία:Ιοί
Κύπρος Ψυλλίδης

Ο **Κύπρος Ψυλλίδης** ήταν Ελληνοκύπριος δημόσιος λειτουργός. Διετέλεσε Κυβερνητικός Εκπρόσωπος της Κύπρου.

## Βιογραφικά στοιχεία
Ο Κύπρος Ψυλλίδης γεννήθηκε στην Παλλουριώτισσα στις 24 Ιουλίου 1931. Το 1949 αποφοίτησε από το Παγκύπριο Γυμνάσιο. Ακολούθως σπούδασε αγγλική φιλολογία στο Πανεπιστήμιο του Κέιμπριτζ.

Αρχικά προσλήφθηκε στα Δημόσια Έργα. Το 1951 ξεκίνησε να εργάζεται στα δικαστήρια. Το 1954 προσλήφθηκε στο Γραφείο Δημόσιων Πληροφοριών (σήμερα Γραφείο Τύπου και Πληροφοριών). Ανήλθε σε όλες τις βαθμίδες τις υπηρεσίας. Το 1981 ανέλαβε καθήκοντα αναπληρωτή διευθυντή. Τον Νοέμβριο του 1983 διορίστηκε διευθυντής του Γραφείου Τύπου και Πληροφοριών. Αφυπηρέτησε το 1991. Την εποχή εκείνη ο διευθυντής του Γραφείου Δημοσίων Πληροφοριών ήταν ταυτόχρονα και Κυβερνητικός Εκπρόσωπος. Στις 17 Ιουλίου 1981, μετά την παραίτηση του διευθυντή του Γραφείου Δημοσίων Πληροφοριών, Μιλτιάδη Χριστοδούλου, ανέλαβε τα καθήκοντα αναπληρωτή διευθυντή και ταυτόχρονα κυβερνητικού εκπροσώπου. Συνέχισε να εκτελεί τα καθήκοντα αυτά έως τις 22 Ιουλίου 1983 (με διακοπή μερικών μηνών). Στη συνέχεια Κυβερνητικός Εκπρόσωπος διοριζόταν πολιτικό πρόσωπο.

Ο Κύπρος Ψυλλίδης μετέφρασε βιβλία στην ελληνική και αγγλική γλώσσα και σενάρια κινηματογραφικών ταινιών.

Απεβίωσε στις 12 Αυγούστου 2019. Είχε ένα υιό.

## Παραπομπές

## Πηγές
*
*

|-

|-

Κατηγορία:Κυβερνητικοί Εκπρόσωποι Κύπρου
Κατηγορία:Κυβέρνηση Σπύρου Κυπριανού 1983
Κατηγορία:Κυβέρνηση Σπύρου Κυπριανού 1978
Ευρωπαϊκός Οργανισμός Κέντρων Συμφωνικής Μουσικής

Ο **Ευρωπαϊκός Οργανισμός Κέντρων Συμφωνικής Μουσικής** () είναι σύνολο ευρωπαϊκών μεγάρων μουσικής και ιδρύθηκε το 1991 στο Άμστερνταμ, με σκοπό την ανάδειξη νέων μουσικών, την προώθηση νέων έργων κλασικής μουσικής και την παροχή εκπαίδευσης για την κατάρτιση του προσωπικού των αιθουσών συναυλιών. Ιδρυτές του είναι ο Τόμας Ένζιεν, ο Μαρτέιν Σάντερς και ο Κάρστεν Βιτς.

Γενικός διευθυντής του οργανισμού διατελεί ο Κρίστοφ Λίμπεν-Σοϊτέρ. Ο οργανισμός εδρεύει στις Βρυξέλλες.

## Μέλη

*Αγγλία: Δημαρχείο Μπέρμιγχαμ (Μπέρμινχαμ)
*Αγγλία: Κέντρο του Μπάρμπικαν (Λονδίνο)
*Αγγλία: Μέγαρο Μουσικής του Σέιτζ Γκέιτσχεντ (Γκέιτσχεντ)
*Αυστρία: Μουζίκφεραϊν της Βιέννης (Βιέννη)
*Αυστρία: Μέγαρο Μουσικής της Βιέννης (Βιέννη)
* Βέλγιο: Κέντρο Καλών Τεχνών των Βρυξελλών (Βρυξέλλες)
*Γαλλία: Θέατρο των Ηλυσίων Πεδίων (Παρίσι)
*Γαλλία: Φιλαρμονική του Παρισιού (Παρίσι)
*Γερμανία: Φιλαρμονική του Έλβα (Αμβούργο)
*Γερμανία: Φιλαρμονική της Κολωνίας (Κολωνία)
*Γερμανία: Αίθουσα συναυλιών του Ντόρτμουντ (Ντόρτμουντ)
*Γερμανία: Αίθουσα συναυλιών του Μπάντεν-Μπάντεν (Μπάντεν-Μπάντεν)
*Ελλάδα: Μέγαρο Μουσικής Αθηνών (Αθήνα)
*Ισπανία: Μέγαρο Καταλανικής Μουσικής (Βαρκελώνη)
*Ισπανία: Λ' Οντιτόρι (Βαρκελώνη)
*Λουξεμβούργο: Φιλαρμονική του Λουξεμβούργου (Λουξεμβούργο)
*Ολλανδία: Μέγαρο Μουσικής του Άμστερνταμ (Άμστερνταμ)
*Ουγγαρία: Παλάτι Τεχνών (Βουδαπέστη)
*Πολωνία: Εθνική Συμφωνική Ορχήστρα Πολωνικού Ραδιοφώνου (Κατοβίτσε)
* Πορτογαλία: Ίδρυμα Καλούστ Γκιουλμπενκιάν (Λισαβόνα)
* Πορτογαλία: Σπίτι της Μουσικής (Πόρτο)
* Σουηδία: Αίθουσα συναυλιών της Στοκχόλμης (Στοκχόλμη)

## Πηγές

* 

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Οργανώσεις με έδρα την Ευρώπη
Μαρία της Βάδης (1865-1939)

Η **Μαρία** (γερμ. *Marie von Baden*, 26 Ιουλίου 1865 - 29 Νοεμβρίου 1939) του Οίκου του Τσέρινγκεν ήταν πριγκίπισσα της Βάδης και μετέπειτα δούκισσα του Άνχαλτ.

## Βιογραφία
Η *Σοφία Μαρία Λουίζα Αμαλία Ιωσηφίνα* γεννήθηκε στις 26 Ιουλίου 1865 στη Βάδη, και ήταν το πρώτο παιδί και μοναχοκόρη του Γουλιέλμου της Βάδης και της Μαρίας των Μπωαρναί, κόρης του Μαξιμιλιανού του Λόιχτενμπεργκ.

Στις 2 Ιουλίου 1889 η Μαρία παντρεύτηκε τον Φρειδερίκο, Διάδοχο Πρίγκιπα του Άνχαλτ, στην Καρλσρούη. Από αυτό τον γάμο δεν υπήρξαν παιδιά.

Πέθανε στο Μπάντεν-Μπάντεν στις 29 Νοεμβρίου 1939 σε ηλικία 74 ετών.

## Πρόγονοι

## Τίτλοι
*26 Ιουλίου 1865 – 2 Ιουλίου 1889: *Η Μεγάλη Δουκική Υψηλότητα* Πριγκίπισσα Μαρία της Βάδης
*2 Ιουλίου 1889 – 24 Ιανουαρίου 1904: *Η Μεγάλη Δουκική Υψηλότητα* Πριγκίπισσα Φρειδερίκου του Άνχαλτ
*24 Ιανουαρίου 1904 – 21 Απριλίου 1918: *Η Μεγάλη Δουκική Υψηλότητα* Η Δούκισσα του Άνχαλτ
*21 Απριλίου 1918 - 29 Νοεμβρίου 1939: *Η Μεγάλη Δουκική Υψηλότητα* Μαρία, Δούκισσα του Άνχαλτ

## Παραπομπές


Κατηγορία:Οίκος του Τσέρινγκεν
Κατηγορία:Οίκος των Ασκάνια
Κατηγορία:Γερμανοί ευγενείς
Κατηγορία:Πριγκίπισσες της Γερμανίας
Κατηγορία:Πριγκίπισσες της Βάδης
Κατηγορία:Γερμανίδες δούκισσες
Αθήναι Διάδες

Η **Αθήναι Διάδες** () ήταν πόλη της αρχαίας Εύβοιας, κοντά στο ακρωτήριο Λιχάδα, που ιδρύθηκε από τους Αθηναίους, ή σύμφωνα με τον Έφορο, από τον Δία, γιο του Άβαντα. Τον 5ο αιώνα π.Χ. ανήκε στην Συμμαχία της Δήλου. Στο τέλος αυτού του αιώνα ανήκε στο έδαφος της πόλης του Ωρεού, αλλά ανέκτησε την ανεξαρτησία του στις αρχές του 4ου αιώνα, αφού από τότε η πόλη είναι καταγεγραμμένη ως ένα από τα αρχικά μέλη της Δεύτερης Αθηναϊκής Συμμαχίας. 

Η περιοχή βρίσκεται κοντά στο χωριό Γιάλτρα. 

## Παραπομπές


        
Κατηγορία:Αποικίες της Αθήνας
Κατηγορία:Εγκαταλελειμμένοι οικισμοί στην Ελλάδα
Κατηγορία:Μέλη της Συμμαχίας της Δήλου
Ανθρώπινος κορονοϊος OC43

Ο **ανθρώπινος κορονοϊός OC43** (HCoV-OC43) είναι μέλος του είδους *Betacoronavirus 1* που μολύνει τους ανθρώπους και ζώα. Η μολυσματικός κορονοϊός είναι ένας ιός με περίβλημα και με θετικής(+) πολικότητας μονόκλωνο RNA για γονιδίωμα. Μαζί με τον ανθρώπινο κορονοϊό 229E (HCoV-229E), είναι ένας από τους ιούς που είναι υπεύθυνοι για το κοινό κρυολόγημα. Έχει, όπως και άλλοι κορονοϊοί του ίδιου γένους και υπογένους, μια επιπλέον μικρότερη πρωτεΐνη αιχμής που ονομάζεται HE.



## Παθογένεια
Μαζί με τον HCoV-229E, ένα είδος γένους Alphacoronavirus, ο HCoV-OC43 είναι μεταξύ των γνωστών ιών που προκαλούν το κοινό κρυολόγημα. Και οι δύο ιοί μπορούν να προκαλέσουν σοβαρές λοιμώξεις του κατώτερου αναπνευστικού, συμπεριλαμβανομένης της πνευμονίας σε βρέφη, ηλικιωμένους και ανοσοκατεσταλμένα άτομα, όπως όσοι υποβάλλονται σε χημειοθεραπεία, και άτομα με τον ιό HIV-AIDS.

## Επιδημιολογία
Οι κορονοϊοί έχουν παγκόσμια κατανομή, προκαλώντας το 10-15% των περιπτώσεων κοινού κρυολογήματος. Οι λοιμώξεις αυτές παρουσιάζουν ένα εποχιακό μοτίβο με τα περισσότερα περιστατικά να σημειώνονται κατά τους χειμερινούς μήνες.

## Δείτε επίσης

* Ιός με RNA γονιδίωμα (RNA virus)
*Ανθρώπινος κορονοϊος HKU1
* Θετική/Αρνητική πολικότητα (Positive/negative-sense)

## Παραπομπές

## Εξωτερικοί σύνδεσμοι

* https://www.cdc.gov/coronavirus/about/
* https://web.archive.org/web/20171010170901/http://virology-online.com/viruses/CORZA4.htm
* Coronaviruses
* Viralzone: Betacoronavirus
* Virus Pathogen Database and Analysis Resource (ViPR): Coronaviridae

Κατηγορία:Ιοί
Ανθρώπινος κορονοϊός HKU1

Ο ***ανθρώπινος κορονοϊος HKU1*** (**HCoV-HKU1**) είναι ένα είδος κορονοϊού που προέρχεται από μολυσμένα ποντίκια. Ο μολυσματικός κορονοϊός είναι ένς ιός με γονιδίωμα μονόκλωνου RNA θετικής πολικότητας. Έχει, όπως και άλλοι κορονοϊοί του ίδιου γένους και υπογένους, μια επιπλέον μικρότερη πρωτεΐνη αιχμής που ονομάζεται HE. Ανακαλύφθηκε τον ιανουάριο του 2005 σε δύο ασθενείς στο Χονγκ Κονγκ.

## Ιστορία
Ο HCoV-HKU1 εντοπίστηκε για πρώτη φορά τον Ιανουάριο του 2005, σε ένα άντρα 71 ετών που ήταν στο νοσοκομείο με οξεία αναπνευστική δυσχέρεια και ραδιολογικώς επιβεβαιωμένη πνευμονία. Ο άνθρωπος είχε επιστρέψει πρόσφατα στο Χονγκ Κονγκ από την περιοχή Shenzhen, Κίνα.

## Επιδημιολογία
Μια ανίχνευση ανασκόπησης των αρνητικών ρινοφαρυγγικών αναρροφών SARS από ασθενείς με αναπνευστική νόσο κατά την περίοδο SARS το 2003, αναγνώρισε την παρουσία RNA του CoV-HKU1 στο δείγμα από μια γυναίκα ηλικίας 35 ετών με πνευμονία.

Μετά τις αρχικές αναφορές για την ανακάλυψη του HCoV-HKU1, ο ιός εντοπίστηκε το ίδιο έτος σε 10 ασθενείς στη βόρεια Αυστραλία . Δείγματα της αναπνοής συλλέχθηκαν μεταξύ Μαΐου και Αυγούστου (χειμώνας στην Αυστραλία). Οι ερευνητές διαπίστωσαν ότι τα περισσότερα από τα HCoV-HKU1-θετικά δείγματα προέρχονταν από παιδιά τους τελευταίους χειμερινούς μήνες.

Οι πρώτες γνωστές περιπτώσεις στο δυτικό ημισφαίριο ανακαλύφθηκαν το 2005 μετά την ανάλυση παλαιότερων δειγμάτων από κλινικούς ιολόγους στο νοσοκομείο Yale-New Haven στο New Haven του Κοννέκτικατ, οι οποίοι ήταν περίεργοι να ανακαλύψουν εάν το HCoV-HKU1 ήταν στην περιοχή τους. Διεξήγαγαν μελέτη 851 νηπίων και παιδιών σε διάστημα 7 εβδομάδων από το Δεκέμβριο του 2001 έως το Δεκέμβριο του 2002. Ο ιός εντοπίστηκε σε δείγματα που συλλέχθηκαν σε περίοδο 7 εβδομάδων από το Δεκέμβριο του 2001 έως το Φεβρουάριο του 2002. Τα παιδιά εξετάστηκαν επίσης για ιούς τύπου RSV, ιό παραγρίπης (τύποι 1-3), ιούς γρίπης Α και Β και αδενοϊό με δοκιμασία άμεσου ανοσοφθορισμού, καθώς επίσης για ανθρώπινο μεταπνευμονοϊό και HCoV-NH με την μέθοδο RT-PCR.  Από τα 851 παιδιά, δύο δοκιμάστηκαν θετικά για HCoV-HKU1. Οι ερευνητές ανέφεραν ότι το στέλεχος που εντοπίστηκε στο New Haven είναι παρόμοιο με το στέλεχος που βρέθηκε στο Χονγκ Κονγκ. Αυτό το στέλεχος που βρέθηκε στο New Haven αναφέρεται μερικές φορές ως HCoV-NH, για το New Haven όπου ανακαλύφθηκε.

Τον Ιούλιο του 2005, έξι περιπτώσεις καταγράφηκαν στη Γαλλία. Σε αυτές τις περιπτώσεις, οι Γάλλοι ερευνητές χρησιμοποίησαν βελτιωμένες τεχνικές για την ανάκτηση του ιού από ρινοφαρυγγικά αναρροφήματα και από δείγματα κοπράνων.

## Δείτε επίσης

* Κορονοϊός
* Ιός της ηπατίτιδας σε ποντίκια (Mouse hepatitis virus)
* Κορονοϊός HKU4 νυχτερίδας  (Tylonycteris bat coronavirus HKU4)
* Κορονοϊός HKU9 νυχτερίδας  (Rousettus bat coronavirus HKU9)

## Παραπομπές


Κατηγορία:Ιοί
Πέτρος Βοσκαρίδης

Ο **Πέτρος Βοσκαρίδης** είναι Ελληνοκύπριος δικηγόρος και πολιτικός. Διετέλεσε Κυβερνητικός Εκπρόσωπος της Κύπρου.

## Βιογραφικά στοιχεία
Ο Πέτρος Βοσκαρίδης γεννήθηκε στη Φασούλα το 1947. Σπούδασε νομική, πολιτικές επιστήμες και δημόσια διοίκηση στην Αθήνα. Στη συνέχεια ακολούθησε μεταπτυχιακές σπουδές στην Αγγλία, αποκτώντας μεταπτυχιακό στο δίκαιο των Ευρωπαϊκών Κοινοτήτων.

Το 1970 εγκαταστάθηκε στην Αμμόχωστο όπου και ξεκίνησε να ασκεί το επάγγελμα του δικηγόρου. Μετά την τουρκική εισβολή του 1974 και την κατάληψη της Αμμοχώστου από τα τουρκικά στρατεύματα, εγκαταστάθηκε στην Αθήνα. Παρέμεινε εκεί έως το 1982. Στη συνέχεια επέστρεψε στην Κύπρο. Την περίοδο 1983-1986 εργαζόταν στο Υπουργείο Εξωτερικών ως Διευθυντής της Διεύθυνσης Αποδήμων με τον τίτλο του πρέσβη.

Στις 26 Μαΐου 1986 διορίστηκε κυβερνητικός εκπρόσωπος στην Κυβέρνηση Σπύρου Κυπριανού 1983. Παρέμεινε στη θέση αυτή έως τις 28 Φεβρουαρίου 1988 που ολοκληρώθηκε η θητεία της κυβέρνησης.

Είναι νυμφευμένος και έχει δύο κόρες.

## Παραπομπές

## Πηγές
*

|-

Κατηγορία:Κύπριοι δικηγόροι
Κατηγορία:Κυβερνητικοί Εκπρόσωποι Κύπρου
Κατηγορία:Κυβέρνηση Σπύρου Κυπριανού 1983
Ηλίας Γεωργιάδης

Ο **Ηλίας Γεωργιάδης** είναι Ελληνοκύπριος πολιτικός. Διετέλεσε Κυβερνητικός Εκπρόσωπος της Κύπρου.

## Πολιτική διαδρομή
Στις 27 Μαΐου 1985 διορίστηκε κυβερνητικός εκπρόσωπος στην Κυβέρνηση Σπύρου Κυπριανού 1983. Παρέμεινε στη θέση αυτή έως τις 26 Μαΐου 1986 που διορίστηκε εκπρόσωπος της ελληνοκυπριακές πλευράς στη Διερευνητική Επιτροπή για τους αγνοούμενους της τουρκικής εισβολής του 1974.

## Παραπομπές

|-

Κατηγορία:Κυβερνητικοί Εκπρόσωποι Κύπρου
Κατηγορία:Κυβέρνηση Σπύρου Κυπριανού 1983
Άκης Φάντης

Ο **Άκης Φάντης** ήταν Ελληνοκύπριος δημοσιογράφος. Διετέλεσε Κυβερνητικός Εκπρόσωπος της Κύπρου.

## Βιογραφικά στοιχεία
Ο Άκης Φάντης γεννήθηκε στη Λευκωσία το 15 Δεκεμβρίου 1944. Πατέρας του ήταν ο Αντρέας Φάντης. Σπούδασε νομικά στη Μόσχα, ενώ συνέχισε με μεταπτυχιακές σπουδές στο Λονδίνο. Εργάστηκε σε πολλά κυπριακά ΜΜΕ (όπως οι εφημερίδες Χαραυγή, Αθλητικό Βήμα, Εμπρός), ενώ εξέδωσε και ο ίδιος αρκετές εφημερίδες και περιοδικά. Επιπλέον, εργάστηκε και στην ΠΕΟ. Ακόμη, ήταν ανταποκριτής της Εφημερίδας των Συντακτών της Αθήνας.

Ήταν νυμφευμένος και είχε τρεις κόρες. Απεβίωσε στις 30 Απριλίου 2018.

## Πολιτική καριέρα
Στις 28 Φεβρουαρίου 1988 διορίστηκε κυβερνητικός εκπρόσωπος στην Κυβέρνηση Γιώργου Βασιλείου. Παρέμεινε στη θέση αυτή έως την 1 Δεκεμβρίου 1992, οπόταν και παραιτήθηκε.

## Παραπομπές

## Πηγές
*
*

|-

Κατηγορία:Κύπριοι δημοσιογράφοι
Κατηγορία:Κυβερνητικοί Εκπρόσωποι Κύπρου
Κατηγορία:Κυβέρνηση Γιώργου Βασιλείου 1988
Αυστριακό Πρωτάθλημα Επιτραπέζιας Αντισφαίρισης

Το **Αυστριακό Πρωτάθλημα Επιτραπέζιας Αντισφαίρισης** είναι το εθνικό ατομικό πρωτάθλημα στην επιτραπέζια αντισφαίριση της Αυστρίας, που διοργανώνεται από την Αυστριακή Ομοσπονδία Επιτραπέζιας Αντισφαίρισης (Österreichischer Tischtennisverband).

Πραγματοποιείται κάθε χρόνο και αναδεικνύει τους πρωταθλητές Αυστρίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1923.

## Κάτοχοι μεταλλίων
thumb|right|Ο 12 φορές πρωταθλητής στο απλό ανδρών, Βέρνερ Σλάγκερ.
thumb|right|Η 15 φορές πρωταθλήτρια στο απλό γυναικών, Λιου Τζια.

## Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
*Απλό Ανδρών: 1923–1937, 1946–τώρα
*Απλό Γυναικών: 1923–1937, 1946–τώρα
*Διπλό Ανδρών: ;, 1946–τώρα
*Διπλό Γυναικών: ;, 1946–τώρα
*Διπλό Μικτό: ;, 1946–τώρα

## Παραπομπές


## Εξωτερικοί σύνδεσμοι
*Επίσημη ιστοσελίδα της Αυστριακής Ομοσπονδίας Επιτραπέζιας Αντισφαίρισης

Κατηγορία:Επιτραπέζια αντισφαίριση στην Αυστρία
Κατηγορία:Εθνικές διοργανώσεις επιτραπέζιας αντισφαίρισης
Dora (μελέτη περίπτωσης)

Η **Dora** (ελεύθερη μετάφραση: *Ντόρα*) είναι ψευδώνυμο που δόθηκε από τον Αυστριακό νευρολόγο - και θεμελιωτή της ψυχανάλυσης - Σίγκμουντ Φρόιντ, σε μία ασθενή του, η οποία είχε διαγνωστεί με υστερία και την οποία κούραρε για έντεκα εβδομάδες το 1900. Το πιο χαρακτηριστικό υστερκό σύμπτωμά της ήταν η αφωνία ή απώλεια φωνής. Το πραγματικό όνομα της ασθενούς ήταν **Ίντα Μπάουερ** (γερμανικά: *Ida Bauer*, 1882 - 1945). Αδελφός της ήταν ο γνωστός Αυστριακός μαρξιστής Όττο Μπάουερ, ηγετικό μέλος του μαρξιστικού κινήματος της χώρας. Η Μπάουερ έγινε γνωστή, όταν ο Φρόιντ δημοσίευσε Μελέτη περίπτωσης για αυτήν ονόματι *Bruchstücke einer Hysterie-Analyse*  (1905 [1901], Standard Edition Vol. 7, pp. 1–122). 

Η ασθενής ζούσε με την οικογένεια της, η οποία δε δίαγε έναν αγαπημένο γάμο. Στα γραπτά του ο Φρόιντ σημειώνει ότι ένα άλλο ζευγάρι που είχε σχέση με την οικογένεια, ονομάζοντάς τους Κύριο και Κυρία Κ., ήταν ο λόγος που ο πατέρας της την πήγε εξαρχής στον ιατρό. Ο πατέρας της πίστευε ότι ο Κύριος Κ. είχε εκμεταλλευτεί σεξουαλικά την κόρη του, γεγονός που ο κ.Κ αρνήθηκε, με τον πατέρα όμως να παραμένει δύσπιστος. Από την άλλη, η Dora είπε στον Φρόιντ πως ο πατέρας της διατηρούσε σχέσεις με την Κυρία Κ., κι ότι τη χρησιμοποιούσε, για αυτόν τον λόγο, ως αντάλλαγμα στον Κύριο Κ. Ο Φρόιντ, από τα συμπτώματα που μπόρεσε να της τερματίσει ήταν ένας βήχας που είχε. Ο Φρόιντ, που την πίεζε να αποδεχτεί τις όποιες δραστηριότητες της σχετικά με το έτερο ζευγάρι, την απομάκρυνε και τελικά η θεραπεία σταμάτησε απότομα, η οποία διήρκησε έντεκα εβδομάδες. Ο Φρόιντ χαρακτήρισε τελικά την υπόθεση μία θεραπευτική αποτυχία. 

Ο Φρόιντ, έφτασε στην κατάληξη μετά από τις συνεδρίες του και δύο περιγραφικά όνειρα που του εξιστόρησε ότι η Dora, τελικά είχε μία έλξη και τους τρεις παραπάνω εμπλεκόμενους, τον πατέρα της, τον Κύριο και την Κυρία Κ. Μετά από αυτό η Dora σταμάτησε τις θεραπείες και ο Φρόιντ απογοητεύτηκε ως αναλυτής. Δύο χρόνια αργότερα, η Μπάουερ πήγε και επισκέφτηκε τον Φρόιντ, και του είπε ότι σχεδόν όλα της τα συμπτώματα υποχώρησαν κι ότι αντιμετώπισε τους Κ., λέγοντας τελικά ότι εκείνη είχε δίκιο εξαρχής. Ο Φρόιντ, αν και πρόσθεσε τις νέες του σημειώσεις, θεώρησε ότι απέτυχε παταγωδώς. Οι τελικές του σημειώσεις ήταν ότι ο πατέρας και η Κυρία Κ. είχαν δεσμό και η Dora ζήλεψε για αυτό, γεγονός που περιέπλεξε την υπόθεση ήταν και η έλξη της για την Κυρία Κ. Η εργασία του Φρόιντ. 

## Παραπομπές


## Περαιτέρω μελέτη
* C. Bernheim/C. Kahane, *In Dora's Case: Freud-Hysteria-Feminism* (1985)
* Mary Jacobus, *Reading Woman* (1986)
* P. McCaffrey, *Freud and Dora: The Artful Dream* (1984)
* Günter Rebing: *Freuds Phantasiestücke. Die Fallgeschichten Dora, Hans, Rattenmann, Wolfsmann.* Athena Verlag Oberhausen 2019, ISBN 978-3-7455--1044-7.

## Εξωτερικοί σύνδεσμοι
* Jacques Lacan's interpretation of the Dora case - article on LacanOnline.com
* Essay about Dora
* Outline of the Case
* Freud's Dora A Victorian Fable by Doug Davis
* Freud exhibit which contains images of 'Dora'

Κατηγορία:Ασκεναζίτες
Πύλη Αρντεατίνα

Η **Πύλη Αρντεατίνα** (ιταλικά: *Porta Ardeatina*) ήταν μία από τις πύλες των Αυρηλιανών Τειχών της Αρχαίας Ρώμης.

Η πύλη βρίσκονταν ανάμεσα στη Πόρτα Άππια και στη Πόρτα Σαν Πάολο, κοντά στις σύγχρονες αψίδες κάτω από τις οποίες διέρχεται η Λεωφόρος Χριστόφορου Κολόμβου. Η πύλη εικάζεται ότι τέθηκε εκτός λειτουργίας πολύ σύντομα (παύει να αναφέρεται πλέον από τον 8ο αιώνα). Σύμφωνα με τη σημερινή της κατάσταση, μπορεί να θεωρηθεί ως μια απλή πύλη πλαισιωμένη με τραβερτίνη, της οποίας το πιο ενδιαφέρον χαρακτηριστικό είναι η παρουσία, τόσο εσωτερικά όσο και εξωτερικά των τειχών, ενός τμήματος πλακόστρωτου δρόμου που χρονολογείται από τη ρωμαϊκή περίοδο. Μάλιστα εξακολουθούν να είναι ορατά ίχνη που άφησε η κίνηση καροτσιών - που θα πρέπει να ήταν αρκετά έντονη.

Η πύλη δεν διέθετε αμυντικούς πύργους: η έλλειψη αυτή μετριαζόταν μέσω μιας προεξοχής του τοίχου, η οποία μπορούσε να χρησιμεύσει ως μικρό οχύρωμα.

Σύμφωνα με μια δήλωση του ανθρωπιστή και ιστορικού Πότζιο Μπρατσολίνι, η Πόρτα Αρντεατίνα έφερε μια συνήθη μνημειακή πλάκα, η οποία ανέφερε τον Αυτοκράτορα Ονώριο. Το στοιχείο αυτό μπορεί να οδηγήσει στο συμπέρασμα ότι δεν επρόκειτο για μια απλή δευτερεύουσα πύλη, αλλά για μια κύρια πύλη-αψίδα. Κοντά στην πύλη, στην εσωτερική πλευρά, είναι εμφανή τα ερείπια ενός τάφου ενσωματωμένου στα τείχη. Αυτό επιβεβαιώνει το γεγονός ότι ο Αυτοκράτορας Αυρηλιανός, ο οποίος για να μειώσει το κόστος και να επιταχύνει την κατασκευή του τείχους - ενσωμάτωσε πρώην κατασκευές μέσα στα τείχη.

## Πηγές
* Mauro Quercioli, *Le mura e le porte di Roma*. Newton Compton Ed., Rome, 1982
* Laura G. Cozzi, *Le porte di Roma*. F.Spinosi Ed., Rome, 1968

Κατηγορία:Αυρηλιανά Τείχη
Κατηγορία:Τοπογραφία της αρχαίας Ρώμης
Εν Λευκώ 87.7

Ο **Εν Λευκώ 87.7** είναι ένας ραδιοφωνικός σταθμός που εκπέμπει στην Αττική. Το είδος μουσικής που παίζει είναι ξένη ηλεκτρονική, ντίσκο, φανκ, σόουλ και χιπ χοπ. Έχει πάνω από 130.000 ακροατές καθημερινώς, ενώ παράλληλα περισσότεροι από 100.000 μοναδικοί χρήστες συνδέονται κάθε μήνα στην ιστοσελίδα του. Ιδιαιτερότητα του είναι ότι καθημερινώς προωθεί νέες μουσικές επιλογές, προσεκτικά επιλεγμένες από τους ραδιοφωνικούς του παραγωγούς του.

## Ιστορικό
Ο σταθμός ξεκίνησε από τους 94.4 και τους Κώστα Καββαθά και Σόφη Καββαθά το 1998, διαδεχόμενος τους Ρόδον FM (1994-1998), Ωχ FM (1992-1994) και το διαδημοτικό Ράδιο 5 (1988-1992). Το 2002 λόγω της περικοπής συχνοτήτων στο νομό Αττικής μεταφέρθηκε στην τωρινή του συχνότητα 87.7.

Το 2006 πουλήθηκε ο σταθμός από τις *Τεχνικές Εκδόσεις Α.Ε.* που τον κατείχε στον εις εκ των ιδρυτών του. Την επόμενη χρονιά πουλήθηκε σε εταιρεία συμφερόντων Αντώνη Λυμπέρη. Στα τέλη του 2011 πουλήθηκε στην τωρινή του κάτοχο, *Frontstage Entertainment* συμφερόντων Δασκαλόπουλου η οποία λειτουργεί παράλληλα τον Hit Radio 88.9, τον Red 96.3, τον Μελωδία 99.2 και τον Kids Radio 88.6.

## Εμβέλεια
Ο σταθμός δεν έχει πανελλήνια εμβέλεια, αλλά μέχρι στιγμής συνεργάζεται με πολλούς ραδιοφωνικούς σταθμούς στην Ελλάδα για αναμετάδοση του προγράμματος.

*Καλαμάτα: 97.3 FM (*Best FM*)
*Λιβαδειά: 92 FM (*City FM*)
*Τρίπολη: 100.1 FM (*Αστέρας FM*)

## Παραπομπές


## Εξωτερικοί σύνδεσμοι
*En Lefko 87.7 live radio
*Επίσημη σελίδα του σταθμού
*Δείτε το πρόγραμμα του σταθμού

Κατηγορία:Ελληνικοί ραδιοφωνικοί σταθμοί
Πύλη Λατίνα

Η **Πύλη Λατίνα** (λατινικά: *Porta Latina*) είναι αψιδωτή πύλη στα Αυρηλιανά Τείχη της Αρχαίας Ρώμης. Σηματοδοτεί το τέλος της Βία Λατίνα, ενώ δίνει το όνομά της στην κοντινή εκκλησία του Αγίου Ιωάννη της Πόρτα Λατίνα. Το μεγαλύτερο μέρος της σημερινής κατασκευής χρονολογείται επί Αυτοκράτορα Ονώριου, συμπεριλαμβανομένων των βουσών της αψίδας. Η πύλη διατηρούσε το όνομά της καθ΄όλη τη διάρκεια του Μεσαίωνα. Επίσης, κοντά της βρίσκεται το παρεκκλήσι του Αγίου Ιωάννη των Ελαιών και το παγανιστικό Κολουμβάριο του Πομπόνιου Ύλα.

Η ενιαία αψίδα της πύλης είναι χτισμένη από ακανόνιστους όγκους τραβερτίνης, πάνω στους οποίους υπάρχει μια σειρά από πέντε παράθυρα στο εξωτερικό, και ένα έκτο από τούβλα, στο νότιο άκρο της, ενώ στην κορυφή υπάρχουν πέτρινες επάλξεις. Η αψίδα πλαισιώνεται από δύο ημικυκλικούς πύργους, οι οποίοι είναι κατασκευασμένοι από σκυρόδεμα τούβλων (σχεδόν εξ ολοκλήρου ξαναχτισμένους, κατά πάσα πιθανότητα τον 6ο αιώνα), που το ύψος τους δεν ξεπερνά την κορυφή των επάλξεων του κεντρικού τμήματος. Ο βόρειος πύργος στηρίζεται σε οικοδομικά θεμέλια που φέρεται να ανήκαν σε τάφο.

## Παραπομπές

*Page at Rome Art Lover
* http://penelope.uchicago.edu/Thayer/E/Gazetteer/Places/Europe/Italy/Lazio/Roma/Rome/_Texts/PLATOP*/Porta_Latina.html Platner and Ashby, *A Topographical Dictionary of Ancient Rome*, 1929]

Κατηγορία:Αυρηλιανά Τείχη
Κατηγορία:Αρχαία ρωμαϊκά κτίρια και κατασκευές στην Ιταλία
Σούλαμιτ Γκόλντχαμπερ

Η **Σούλαμιτ Γκόλντχαμπερ** (γερμ. *Sulamith Goldhaber*, *שולמית גולדהבר* εβραϊκά, 4 Νοεμβρίου 1923 – 11 Δεκεμβρίου 1965) ήταν Αυστριακή φυσικός υψηλής ενέργειας Και μοριακή φασματοσκοπίστρια. Γεννήθηκε στη Βιέννη, αλλά μεγάλωσε στη Παλαιστίνη, όπου αναγκάστηκε η οικογένεια της να μετακομίσει. Αργότερα σπούδασε στο Εβραϊκό Πανεπιστήμιο Ιεροσολύμων, όπου γνώρισε και τον μέλλοντα σύζυγό της Γκέρσον Γκόλντχαμπερ. Το 1947 αποφοιτεί από το πανεπιστήμιο και την ίδια χρονιά παντρεύεται με τον Γκέρσον. Αμφότεροι μετά ταξίδεψαν στις Ηνωμένες Πολιτείες για το διδακτορικό τους, στο Πανεπιστήμιο Ουισκόνσιν-Μάντισον, όπου και το έλαβαν το 1951. Κατόπιν τούτου το ζευγάρι, μαζί με τον γιο του, Άμος Ναθάνιελ, μετακομίζουν στη Νέα Υόρκη για να εργαστούν. 

Το 1953 η Γκόλντεχαμπερ πολιτογραφήθηκε ως πολίτης Ηνωμένων Πολιτειών. Εκείνη τη χρονιά μετακόμισαν στην Καλιφόρνια, όπου ο Γκέρσον ξεκίνησε να εργάζεται στο Πανεπιστήμιο της Καλιφόρνιας και η Γκόλντχαμπερ να ασχολείται με φυσική υψηλής ενέργειας. Οι Γκόλντχαμπερ ήλπιζαν να δοκιμαστεί μία τεχνική τους στο νέο Bevatron - του υψηλότερου επιταχυντή εκείνη την εποχή εν λειτουργία. Μέσω της μεθόδου τους και τη χρησιμοποίηση του Bevatron παρατήρησαν τις πρώτες αλληλεπιδράσεις μεταξύ Κ-μεσόνων και πρωτονίων. Ενώ ήταν οι πρώτοι που παρατήρησαν επίσης τη διάσπαση της μάζας σε φορτισμένα υπερόνια Ε καθώς και τις πρώτες πυρηνικές αλληλεπιδράσεις του αντιπροτόνου. Κατά τη δεκαετία του 1960, σταμάτησαν να χρησιμοποιούν τη μέθοδό τους και άρχισαν να κάνουν χρήση του 53 θαλάμου φυσαλίδων, ιδρύοντας παράλληλα το "Goldhaber-Trilling Group", μαζί με τον Τζόρτζ Τρίλινγκ.  

Οι Γκόλντχαμπερ ήταν οι πρώτοι που μέτρησαν την περιστροφή των Κ-μεσόνων, ενώ εφηύραν και το τρισδιάστατο διάγραμμα, ώστε να βοηθηθούν στην έρευνά τους. Κι οι δύο υπήρξαν μέλη του Ford Foundation, στο CERN. Η Γκόλντχαμπερ, λόγω και της ειδικότητάς της, ήταν μία περιζήτητη ομιλήτρια, με σπουδαία ευφράδεια λόγου και άκρως κατατοπιστική και κατανοητή στα λεγόμενά της. Το Φθινόπωρο του 1965, το ζευγάρι πήρε άδεια και ξεκίνησε να ταξιδεύει σε όλο τον κόσμο, κάνοντας επισκέψεις σε διάφορα εργαστήρια και δίνοντας ομιλίες. Μεταξύ άλλων επισκέφθηκαν την Οξφόρδη, το CERN, την Άγκυρα και το Μαντράς. Εκεί, η Γκόλντχαμπερ παθαίνει εγκεφαλικό επεισόδιο, στο νοσοκομείο της εντοπίζουν όγκο στον εγκέφαλο. Απεβίωσε στις 11 Δεκεμβρίου, του ίδιου έτους, σε ηλικία 42 ετών, χωρίς να μπορέσει ποτέ να ανακτήσει τις αισθήσεις από το επεισόδιο. 

## Παραπομπές


## Εξωτερικοί σύνδεσμοι
* Sulamith Goldhaber in CWP at UCLA
* Luis Alvarez. Sulamith Goldhaber in Jewish Women's Archive

Κατηγορία:Αυστριακοί χημικοί
Κατηγορία:Αυστριακοί φυσικοί
Κατηγορία:Αμερικανοί φυσικοί
Κατηγορία:Αμερικανοί χημικοί
Κατηγορία:Ισραηλινοί φυσικοί
Κατηγορία:Εβραίοι επιστήμονες
Τόνυ Δημητρίου

Ο **Τόνυ Δημητρίου** (Λονδίνο, 23 Αυγούστου 1969) είναι Ελληνοκύπριος ηθοποιός.

## Βιογραφία
Γεννήθηκε στο Λονδίνο,στις 23 Αυγούστου 1969 αλλά μεγάλωσε στη Λευκωσία από Κύπριο πατέρα, τον επίσης ηθοποιό Κώστα Δημητρίου, και Δανή μητέρα. Σε ηλικία 18 ετών, μετακόμισε στην Αθήνα και σπούδασε με υποτροφία στη Δραματική Σχολή του Εθνικού Θεάτρου. Έκτοτε, έχει διαρκή παρουσία στον χώρο του θεάματος.

## Παραπομπές

## Εξωτερικοί σύνδεσμοι
*

Κατηγορία:Κύπριοι ηθοποιοί θεάτρου
Κατηγορία:Κύπριοι ηθοποιοί κινηματογράφου
Κατηγορία:Κύπριοι ηθοποιοί τηλεόρασης
Κατηγορία:Απόφοιτοι της Δραματικής Σχολής του Εθνικού Θεάτρου
Σεμπαστιάν Καστελιόν

Ο **Σεμπαστιάν Καστελιόν** (Sébastien Castellion, Σεν-Μαρτέν-ντι-Φρεν 1515 – Βασιλεία 1563) ήταν Γάλλος ουμανιστής και θεολόγος υπήρξε Καθηγητής της ελληνικής στο πανεπιστήμιο της Βασιλείας. Μετέφρασε τη Βίβλο στα λατινικά και γαλλικά. υποστήριξε αρχικά τη μεταρρύθμιση του Καλβίνου ήρθε μαζί του σε ρήξη για τη θεωρία του προκαθορισμού, δηλαδή οι άνθρωποι είναι καθορισμένο από τον θεό αν μετά θάνατον θα πάνε στην κόλαση ή στον παράδεισο. Με την καύση του Σερβέτου ως αιρετικού, στη Γενεύη, εξέδωσε με το ψευδώνυμο Μαρτίνος Μπέλους το κείμενο του περί των αιρέσεων. Μίλησε υπέρ της ανεξιθρησκείας και της ελευθερίας της γνώμης. Άλλα κείμενα του το Contra libellum calvini εκδόθηκε ένα αιώνα μετά τη συγγραφή, κυκλοφόρησε μόνο σε χειρόγραφο όταν γράφηκε στη Βασιλεία.

## Παραπομπές


Κατηγορία:Γάλλοι θεολόγοι
Κατηγορία:Ουμανιστές
Γιώργος Χριστοδούλου

Ο **Γιώργος Χριστοδούλου** είναι Έλληνας ηθοποιός, συγγραφέας και θεατρικός παραγωγός.

## Βιογραφικό
Γεννήθηκε στο Κάιρο της Αιγύπτου και αποφοίτησε από τη Δραματική Σχολή του Εθνικού Θεάτρου.

Ξεκίνησε τη θεατρική του πορεία στα τέλη της δεκαετίας του 1960 στην παράσταση *40 καράτια* παίζοντας μαζί με την Έλλη Λαμπέτη. Εμφανίστηκε για πρώτη φορά στον κινηματογράφο το 1971 με ένα μικρό ρόλο στην ταινία *Καυτά, ψυχρά κι ανάποδα*. Ακολούθησαν οι ταινίες *Ερωτομανείς* και *Οι σατανάδες της νύχτας* την επόμενη χρονιά. Στην τηλεόραση έκανε το ντεμπούτο του τη σεζόν 1972-1973 στη σειρά *Στα δίκτυα του τρόμου*. Ακολούθησαν οι πρωταγωνιστικοί του ρόλοι στις κινηματογραφικές ταινίες *[[Λεσβιακός Αύγουστος]]*, *Το σφάλμα*, *Ο ιός μου ο Στέφανος*, *Η Δαιμονισμένη*, *Επικίνδυνη νύχτα* και άλλες ταινίες τη δεκαετία του 1970 ενώ την περίοδο 1977-1978 εμφανίστηκε στη δημοφιλή σειρά *Οι Πανθέοι* στο ρόλο του Θωμά. Τη δεκαετία του 1980 συνέχισε την πορεία του σε θέατρο και τηλεόραση ενώ την ίδια περίοδο έλαβε μέρος σε τέσσερις βιντεοταινίες.

Το 1991 ξεκίνησε να παίζει στην καθημερινή τηλεοπτική σειρά *[[Η Λάμψη (τηλεοπτική σειρά)|Η λάμψη]]* του Νίκου Φώσκολου. Κατά την πρώτη σεζόν της σειράς υποδυόταν έναν σοφέρ της έπαυλης ενώ από τον δεύτερο μέχρι τον τρίτο κύκλο της σειράς είχε διπλό πρωταγωνιστικό ρόλο υποδυόμενος δύο αδερφούς έναν παππά και τον Άνγκελ Ντορφ. Αποχώρησε από τη σειρά του 1994 ενώ τη σεζόν 1994-1995 πρωταγωνίστησε στην καθημερινή σειρά του Mega Channel *Χαραυγή*. Ακολούθησε η δραματική σειρά του Νίκου Φώσκολου *Εις Θάνατο* τη σεζόν 1996-1997. Τη σεζόν 1999-2000 έλαβε μέρος στη σειρά *...ύστερα ήρθαν οι μέλισσες* ενώ την ίδια σεζόν άρχισε να εμφανίζεται στην καθημερινή σειρά *[[Για μια θέση στον ήλιο (σειρά)|Για μια θέση στον ήλιο]]* μέχρι και το 2002. Ακολούθησε ένας ρόλος στο πρωταγωνιστικό καστ της καθημερινής σειράς *[[Απαγορευμένη Αγάπη|Απαγορευμένη αγάπη]]* στο Mega Channel από το 2004 μέχρι το 2006. Το 2007 συμμετείχε στην ιστορική ταινία του Γιάννη Σμαραγδή *[[Ελ Γκρέκο (ταινία)|El Greco]]*. Τη σεζόν 2012-2013 επέστρεψε τηλεοπτικά με το ρόλο του υπουργού Θοδωρή Λαδόπουλου στο δεύτερο κύκλο της κωμικής σειράς *[[Πίσω στο Σπίτι]]*.

Τα τελευταία χρόνια συνεχίζει να εργάζεται στο θέατρο ως ηθοποιός, συγγραφέας και παραγωγός.

## Φιλμογραφία
### Τηλεόραση

### Κινηματογράφος

### Βιντεοταινίες

## Θεατρικές παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου
Προεδρικές εκλογές του Τόγκο (2020)

**Οι προεδρικές εκλογές** διεξήχθησαν στο Τόγκο στις 22 Φεβρουαρίου 2020.  Ο κάτοχος της προεδρίας Φορ Γκνασινγκμπέ της Ένωσης για τη Δημοκρατία επανεκλέχθηκε για τέταρτη θητεία με το 70% των ψήφων στον πρώτο γύρο.  

## Εκλογικό σύστημα
Οι συνταγματικές τροποποιήσεις που εγκρίθηκαν τον Μάιο του 2019 άλλαξαν το εκλογικό σύστημα  σε σύστημα  δύο γύρων για την εκλογή προέδρου, αντικαθιστώντας το προηγούμενο σύστημα , που ήταν το πλειοψηφικό .  

## Εκστρατεία
Τον Οκτώβριο του 2019 το κύριο κόμμα της αντιπολίτευσης, η Εθνική Συμμαχία για την Αλλαγή, επιβεβαίωσε ότι θα είναι υποψήφιος ο ηγέτης του, Ζαν-Πιέρ Φαμπρ.  

Τον Ιανουάριο του 2020 ο αρχιεπίσκοπος της Λομέ, Φιλίπ Φανοκό Κόσι Κπότζρο, ζήτησε την αναστολή των προεδρικών εκλογών προκειμένου να ετοιμαστεί το έδαφος για τις εκλογικές μεταρρυθμίσεις.  

## Αποτελέσματα

## Παραπομπές


2019
Τογκο
Ίνγκριντ Νάργκανγκ

Η **Αλίς Ίνγκριντ Ανεμαρί Νάργκανγκ** (γερμανικά: *Alice Ingrid Annemarie Nargang*, 17 Απριλίου 1929 - 10 Μαΐου 2019) ήταν Αυστριακή δικηγόρος, δικαστής και ιστορικός. Από το 1963 έως και το 1993 ήταν αρχηγός της κοινότητας Engelhartszell an der Donau. Επίσης, ήταν η πρώτη γυναίκα επικεφαλής σε δικαστήριο αγροτικής περιοχής στο νομικό σύστημα της Αυστρίας. Η Νάργκανγκ γεννήθηκε στο Τσερνίβτσι της Ρουμανίας. Η οικογενειακή της καταγωγή προερχόταν από την Αυστρία, οι οποίοι εργάζονταν ως δημόσιοι υπάλληλοι. Ο παππούς της ήταν φιλόλογος και διευθυντής σχολείου. Ενώ ο προ-πάππους της ήταν δικηγόρος. Η περιοχή στην οποία γεννήθηκε, υπέπεσε μετά τον Πρώτο Παγκόσμιο Πόλεμο υπό την αυστριακή κυριαρχία, ενώ αργότερα υπό το Βασίλειο της Ρουμανίας (σήμερα ανήκει στην Ουκρανία). 

Η Νάργκανγκ μεγάλωσε με τη μητέρα της και τη γιαγιά της, αφού ο πατέρας της εγκατέλειψε την οικογένεια του, όταν αυτή ήταν δύο ετών. Το 1940, όταν η Νάργκανγκ ήταν 11 ετών, στη γενέτειρά της εισήλθε η Σοβιετική Ένωση, το οποίο ήταν απόρροια του Συμφώνου Μολότωφ - Ρίμπεντροπ, όπου συμφωνήθηκε με το Γερμανικό Ράιχ να γίνουν μετακινήσεις πληθυσμών, που είχαν γερμανική καταγωγή. Τότε, η Νάργκανγκ, με τη μητέρα της και τη γιαγιά της Κάτω Σιλεσία. Όταν ξεκίνησε ο Δεύτερος Παγκόσμιος Πόλεμος και η Σοβιετική Ένωση εισήλθε στην περιοχή, τότε η οικογένεια μετακινήθηκε στην Άνω Αυστρία. Την Άνοιξη του 1945, η Νάργκανγκ, πήγε να παρακολουθήσει μαθήματα στο Λύκειο του Γκμούντεν. 

Το 1948 ξεκίνησε να παρακολουθεί μαθήματα νομικής στο Ίνσμπρουκ. Κατόπιν, παρακολούθησε και μαθήματα στη διαφήμιση. Το 1952, έλαβε το διδακτορικό της στη νομική. Μετά, και περίπου για έναν χρόνο, εργασίας της στον τομέα  της, πήγε να σπουδάσει οικονομικά, έως και το 1955. To 1959, συνέχισε τις σπουδές περαιτέρω στην οικονομική και κοινωνική επιστήμη. Εκείνη την περίοδο, είχε ήδη αρχίσει να εργάζεται ο βοηθός δικηγόρου, στο Λιντς. Το 1963, έγινε δικαστής. Ασχολήθηκε και με την ιστορία, καταγράφοντας στοιχεία για του Γερμανούς της Μπουκοβίνα και γενικότερα με τους πρόσφυγες της Άνω Αυστρίας, μετά τον πόλεμο. Υπήρξε, επίσης ιδρυτής της τοπικής ομάδας Γερμανών της Μπουκοβίνα, στο Λιντς. Απεβίωσε στο Σάρντινγκ, σε ηλικία 90 ετών. 

## Παραπομπές


Κατηγορία:Αυστριακοί νομικοί
Κατηγορία:Αυστριακοί ιστορικοί
Κώστας Σερέζης

Ο **Κώστας Σερέζης** (Λεμεσός, 18 Απριλίου 1937) είναι Ελληνοκύπριος δημοσιογράφος και συγγραφέας. Διετέλεσε Κυβερνητικός Εκπρόσωπος της Κύπρου.

## Βιογραφικά στοιχεία
Ο Κώστας Σερέζης γεννήθηκε στη Λεμεσό στις 18 Απριλίου 1937. Σπούδασε στη Δραματική Σχολή Γιώργου Αρβανιτάκη και με υποτροφία στο Κολέγιο Τηλεόρασης του Ιδρύματος Τόμσον στη Γλασκώβη. Επιπλέον, έλαβε εκπαιδευτική απόσπαση στο τηλεοπτικά προγράμματα του BBC στο Λονδίνο.

Την περίοδο 1960-1974 εργάστηκε ως παραγωγός, σκηνοθέτης και εκφωνητής ενημερωτικών εκπομπών στο ΡΙΚ. Την περίοδο 1975-1997 διετέλεσε πολιτικός συντάκτης, εκφωνητής ειδήσεων, τηλεσχολιαστής και δημιουργός πολλών εκπομπών στην τηλεόραση της ΕΡΤ. Επιπλέον, είχε προσωπική στήλη στις εφημερίδες Ο Φιλελεύθερος και Ο Αγών. Ακόμη, παρέδιδε μαθήματα ηλεκτρονικής δημοσιογραφίας στο Εργαστήρια Δημοσιογραφίας σε σεμινάρια του ΑΠΕ υπό την αιγίδα της Ευρωπαϊκής Ένωσης. Την περίοδο 1986-1999 ήταν συνεργάτης του ΡΙΚ από την Αθήνα.

Το 1998 τιμήθηκε με το βραβείο «Κωνσταντίνος Καλλιγάς» της Ένωσης Ευρωπαίων Δημοσιογράφων για την προβολή των ευρωπαϊκών ιδεωδών. Το 2004 βραβεύθηκε από την Ένωση Ανταποκριτών Ξένου Τύπου στην Αθήνα για τη συγγραφική του δραστηριότητα. Το 2008 τιμήθηκε από την κυπριακή πρεσβεία στην Ελλάδα για το σύνολο της προσφοράς του και το 2022 από το ΡΙΚ σε αναγνώριση της πολύχρονης συμβολής του στην εξέλιξη του Ιδρύματος.

## Πολιτική καριέρα
Στις 19 Μαρτίου 1999 διορίστηκε κυβερνητικός εκπρόσωπος στην Κυβέρνηση Γλαύκου Κληρίδη 1998. Παρέμεινε στη θέση αυτή έως και τις 25 Αυγούστου 1999, όταν και παραιτήθηκε.

## Παραπομπές

## Πηγές
*
*

|-

Κατηγορία:Κύπριοι δημοσιογράφοι
Κατηγορία:Κύπριοι τηλεπαρουσιαστές
Κατηγορία:Έλληνες τηλεπαρουσιαστές
Κατηγορία:Κυβερνητικοί Εκπρόσωποι Κύπρου
Κατηγορία:Κυβέρνηση Γλαύκου Κληρίδη 1998
Γκισέλα Γιανουζέφσκα

Η **Γκισέλα Γιανουζέφσκα** (γερμανικά: *Gisela Januszewska*, 22 Ιανουαρίου 1867 - 2 Μαρτίου 1943), γνωστή και με τα επώνυμα Καν, Ρόσενφελντ και Ρόντα (*Kuhn, Rosenfeld and Roda*), ήταν Αυστριακή ιατρός. Γεννήθηκε σε χωριό της Μοραβίας, το Ντρνοβιτς, μέρος τότε της Αυστρουγγαρίας (σήμερα της Τσεχίας). Ο πατέρας, ο Λέπολντ Ρόσενφελντ είχε πέντε παιδιά, ενώ η οικογένεια της ήταν εβραϊκής καταγωγής. Ο αδελφός της Αλεξάντερ Ρόντα Ρόντα ήταν γνωστός σατιρικός συγγραφέας. Η Γιανουζέφσκα πήγε σε ιδιωτικό σχολείο στο Μπρνο, ενώ λίγο αργότερα παντρεύτηκε τον αρκετά μεγαλύτερό της Χουακίμ Καν. Μη διάγοντας έναν όμορφο γάμο, νιώθοντας παράλληλα "παγιδευμένη" σε αυτόν, χώρισε λίγο καιρό αργότερα. Κατόπιν, μετακόμισε στην Ελβετία, όπου παρακολούθησε μαθήματα στο Πανεπιστήμιο της Ζυρίχης. Εκεί έλαβε το πτυχίο ιατρικής, στις 12 Απριλίου 1898

Εκεί εργάστηκε ως εθελοντής στο γυναικείο νοσοκομείο, γρήγορα όμως μετακόμισε στη Γερμανική Αυτοκρατορία, έχουσα βραχύβια παραμονή. Το 1899, πήγε στη βοσνιακή πόλη Μπάνια Λούκα κι έγινε η πρώτη γυναίκα ιατρός της πόλης.  Ένα από τα σπουδαιότερα επιτεύγματά της εκεί ήταν που εξασφάλισε την ίση αντιμετώπιση του συστήματος υγείας για τις Βόσνιες Μουσουλμάνες. Το 1900, παντρεύτηκε για δεύτερη φορά, ξανά μεγαλύτερο άνδρα -και τα 20 έτη - τον προϊστάμενό της, Λαντίσαλους Γιανουζέφκσι. Μετά τον γάμο της, αναγκάστηκε να εγκαταλείψει το πόστο της, όμως συνέχισε να εργάζεται επικεφαλής κλινικής εξωτερικών ασθενών, που ήταν γυναίκες μουσουλμάνες. Εκεί πραγματοποιούσε και μικροεπεμβάσεις, ενώ έγινε γνωστή για τις επιτυχίες που σημείωνε στη θεραπεία ασθενειών όπως η ευλογιά, ο τυφοειδής πυρετός, ο τύφος και η σύφιλη, μα κυρίως οστεομαλακία, πάθηση ευρέως διαδεδομένη στις γυναίκες μουσουλμάνες.

Το ζευγάρι μετακόμισε στο Γκρατς, μετά τη συνταξιοδότηση του Γιανουζέφκσι. Εκεί, η Γκισέλα γράφτηκε στο Πανεπιστήμιο του Γκρατς, για να πάρει το διδακτορικό της, όμως χωρίς επιτυχία, καθότι λίγο μετά ξέσπασε ο Πρώτος Παγκόσμιος Πόλεμος. Το 1916 έμεινε χήρα και ευθύς αμέσως εντάχθηκε στον πόλεμο στο ιατρικό σώμα κι έγινε ο πρώτος ιατρός του *Militärkommando*. Μετά τον πόλεμο έλαβε διάφορα μετάλλια που της απέδιδαν τιμές, όπως τον Γερμανικό Κόκκινο Σταυρό, αλλά και από το Αυστριακό Τάγμα. Αργότερα άνοιξε δικό γραφείο για να ασκεί την επιστήμη της. Το 1935 το έκλεισε, όμως συνέχισε το κοινωνικό της έργο. Το 1937, έλαβε τη μεγαλύτερη τιμή για Αυστριακό πολίτη, τον Σταυρό των Ιπποτών. Όμως σύντομα ξεκίνησε ο Δεύτερος Παγκόσμιος Πόλεμος, και με την προσάρτηση της Αυστρίας στη Ναζιστική Γερμανία, γίνεται θύμα ρατσισμού. Το 1940, το διαμέρισμά της κατάσχεται κι εκείνη μεταφέρεται - από τη Βιεννή - στο στρατόπεδο συγκέντρωσης *Theresienstadt*. Πέθανε στις 2 Μαρτίου του 1942, σε ηλικία 76 ετών, αφήνοντας την τελευταία της πνοή εκεί στο στρατόπεδο συγκέντρωσης.

## Παραπομπές


Κατηγορία:Αυστριακοί ιατροί
Κατηγορία:Εβραίοι ιατροί
Βασίλης Πάλμας

Ο **Βασίλης Πάλμας** (Λεμεσός, 1964) είναι Ελληνοκύπριος πολιτικός. Διετέλεσε Υφυπουργός Παρά τω Προέδρω και Κυβερνητικός Εκπρόσωπος της Κύπρου. Από τις 10 Ιανουαρίου 2024 ανέλαβε χρέη Υπουργού Άμυνας της Κυπριακής Δημοκρατιας.

## Βιογραφικά Στοιχεία
Ο Βασίλης Πάλμας γεννήθηκε στη Λεμεσό το 1964. Σπούδασε Πολιτικές Επιστήμες και Δημόσια Διοίκηση. Εργάστηκε ως διευθυντικό στέλεχος στον Όμιλο Λατομεία Φαρμακά.

Διετέλεσε μέλος της Αναθεωρητικής Αρχής Προσφορών.

Ήταν νυμφευμένος με την Αγγελική Χριστοδούλου. Έχει ένα υιό.

## Πολιτική διαδρομή
Ο Βασίλης Πάλμας διετέλεσε πρόεδρος της Νεολαίας του Δημοκρατικού Κόμματος (ΝΕΔΗΚ). Στη συνέχεια διετέλεσε Γενικός Γραμματέας του Δημοκρατικού Κόμματος (ΔΗΚΟ). Διετέλεσε Διευθυντής Τύπου του Γραφείου του Προέδρου της Δημοκρατίας στην Κυβέρνηση Τάσσου Παπαδόπουλου. Από τις 11 Μαΐου 2007 έως τις 2 Μαρτίου 2008, που ολοκληρώθηκε η θητεία της κυβέρνησης, διετέλεσε Κυβερνητικός Εκπρόσωπος.

Στις 8 Μαΐου 2017 διορίστηκε Υφυπουργός Παρά τω Προέδρω στην Κυβέρνηση Νίκου Αναστασιάδη 2013. Συνεχίζει στην ίδια θέση και στην Κυβέρνηση Νίκου Αναστασιάδη 2018. Παραιτήθηκε, για προσωπικούς λόγους, στις 27 Ιανουαρίου 2022. Η παραίτηση του είχε ισχύ από τις 2 Φεβρουαρίου 2022.

Από τη 10η Ιανουαρίου 2024 συμμετάσχει στην κυβέρνηση του Νίκου Χριστοδουλίδη αναλαμβάνοντας τα καθήκοντα του Υπουργού Άμυνας.

## Παραπομπές


## Πηγές
*

|-

|-

Κατηγορία:Κυβερνητικοί Εκπρόσωποι Κύπρου
Κατηγορία:Υφυπουργοί Παρά τω Προέδρω (Κύπρος)
Κατηγορία:Κυβέρνηση Τάσσου Παπαδόπουλου 2003
Κατηγορία:Κυβέρνηση Νίκου Αναστασιάδη 2013
Κατηγορία:Κυβέρνηση Νίκου Αναστασιάδη 2018
Λουίζε Φλεκ

Η **Λουίζε Φλεκ** (γερμανικά: *Luise Fleck*, 1 Αυγούστου 1873 - 15 Μαρτίου 1950), γνωστή και ως **Λουίζε Κολμ** ή **Λουίζε Κολμ-Φλεκ**, είναι Αυστριακή σκηνοθέτις του κινηματογράφου. Θεωρείται επίσης η δεύτερη γυναίκα σκηνοθέτις στον κόσμο που γύρισε κινηματογραφική ταινία, μετά την Alice Guy-Blaché. Επίσης, ο γιος της, Βάλτερ Κολμ-Φελτέε, ήταν κι αυτός διακεκριμένος σκηνοθέτης. Η Φλεκ, γεννήθηκε στη Βιέννη, πατέρας της ήταν Λουίς Φελτέε, ο οποίος ήταν και ιδιοκτήτης του panopticon της πόλης. Ο αδελφός της επίσης ήταν σκηνοθέτης. Η οικογένειά της καταγόταν από τη Λυών, όμως εγκαταστάθηκε αρχές του 19ου αιώνα στην Αυστρία. Από την παιδική της ηλικία βοηθούσε τον πατέρα της με τις επιχειρήσεις. Τον Ιανουαρίου του 1910, αυτή, ο πρώτος σύζυγός της Αντόν Καλμ, ο αδελφός της και ο Γιάκομπ Φλεκ ίδρυσαν την πρώτη σπουδαία κινηματογραφική εταιρεία της Αυστρίας, την  Erste österreichische Kinofilms-Industrie. Το 1911, γυρίζεται η πρώτη ταινία στην οποία σκηνοθετεί και η Φλέκ, το *Die Glückspuppe*. 

Την εταιρεία την υποστήριζε οικονομικά κι ο πατέρας της, η οποία όμως μετονομάστηκε σε Österreichisch-Ungarische Kinoindustrie GmbH, όπου το 1911, έλαβε το τελικό όνομα Wiener Kunstfilm-Industrie. Η πρώτη παραγωγή της εταιρείας ήταν ένα ντοκιμαντέρ με εικόνες της Βιέννης και της υπόλοιπης Αυστροουγγαρίας. Ο ανταγωνισμός ήταν υψηλός, καθώς μεγάλες γαλλικές εταιρείες έδρευαν στην Αυστρία. Στον Πρώτο Παγκόσμιο Πόλεμο έφυγαν αυτές οι εταιρείες, αλλά τότε υπήρξε η παντοδύναμη Sascha-Film στην Αυστρία ως αντίπαλο δέος. Η εταιρεία έτσι χάθηκε και μόνο στο τέλος του πολέμου, το 1919, ο Καλμ κατάφερε να την ανοίξει ξανά ως Vita-Film. Η εταιρεία είχε αρχίσει να συνεργάζεται με την εγνωσμένης αξίας γερμανική εταιρεία Rosenhügel , το 1922. Την ίδια χρονιά ο Άντον, ο Γιάκομπ και η Λουίσε έφυγαν από την εταιρεία, με τον πρώτο να πεθαίνει κιόλας την ίδια χρονιά. 

Η Φλεκ με τον Γιάκομπ πήγαν στο Βερολίνο το 1924 και δύο χρόνια αργότερα παντρεύτηκαν. Εκεί εργάστηκαν στις εταιρείες  Liddy Hegewald και UFA. Το 1933, ο Χίτλερ αναλαμβάνει την εξουσία της Γερμανίας και το ζευγάρι επιστρέφει στην Αυστρία, καθότι ο Φλεκ ήταν Εβραίος. Αργότερα έρχεται η προσάρτηση της Αυστρίας και χάνουν τελείως τη δουλειά τους. Ο Φλεκ αν και στάλθηκε στο Νταχάου, αφέθηκε ελεύθερος το 1940 και αυτοεξορίστηκε με τη γυναίκα του στη Σαγκάη. Εκεί συνεργάστηκαν με τον σκηνοθέτη Φέι Μου. Κατόπιν, κι αφού τελείωσε ο πόλεμος επέστρεψαν στην Αυστρία. Ενώ υπήρχε η θέληση για κάποια ταινία, τελικά αυτό δεν έγινε ποτέ και η Φλεκ πεθαίνει το 1950. Στην καριέρα της η Φλεκ έγραψε 18 σενάριο, σκηνοθέτησε 53 ταινίες και συμμετείχε στην παραγωγή σε 129. Παρόλα αυτά λέγεται ότι η συμμετοχή της ήταν πολύ μεγαλύτερη και ότι σε πολλά έργα δεν αναφέρεται η προσφορά της. 

## Παραπομπές


## Βιβλιογραφία
* Nepf, Markus. *Die Pionierarbeit von Anton Kolm, Louise Velteé/Kolm/Fleck und Jacob Fleck bis zu Beginn des 1. Weltkrieges*. Thesis. Vienna 1991, 200 S. (ÖFA Wien)

## Εξωτερικοί σύνδεσμοι
* 
*https://www.filmportal.de/person/luise-fleck_7abc98f3fb8049f0bed0cc45443351d3
*

Κατηγορία:Αυστριακοί σκηνοθέτες κινηματογράφου
Κατηγορία:Αυστριακοί σεναριογράφοι
Κατηγορία:Αυστριακοί παραγωγοί ταινιών
Κυριάκος Κούσιος

Ο **Κυριάκος Κούσιος** είναι Ελληνοκύπριος πολιτικός και δικηγόρος. Ήταν Υπουργός Εργασίας και Κοινωνικών Ασφαλίσεων της Κύπρου. Προηγουμένως διετέλεσε Κυβερνητικός Εκπρόσωπος και Υφυπουργός παρά  τω Προέδρω της Κύπρου.

## Βιογραφικά στοιχεία
Ο Κυριάκος Κούσιος γεννήθηκε στην Αμμόχωστο το 1952. Σπούδασε στη Νομική Σχολή του Εθνικού και Καποδιστριακού Πανεπιστημίου Αθηνών. Στη συνέχεια ξεκίνησε να ασκεί το δικηγορικό επάγγελμα. Είναι ανώτερος συνεταίρος στη δικηγορική εταιρεία *Κούσιος, Κορφιώτης, Παπαχαραλάμπους Δ.Ε.Π.Ε..*

Επιπλέον, έχει διατελέσει αντιπρόεδρος του διοικητικού συμβουλίου της Ελληνικής Τράπεζας. Ακόμη ήταν πρόεδρος του αθλητικού σωματείου Ανόρθωση Αμμοχώστου.

Είναι νυμφευμένος με την Μαρία Λουκά Χαβιαρά και έχει δύο κόρες και ένα υιό.

## Πολιτική καριέρα
Ο Κυριάκος Κούσιος έχει διατελέσει δημοτικός σύμβουλος και αντιδήμαρχος Δήμου Στροβόλου.

Στις 3 Δεκεμβρίου 2019 διορίστηκε κυβερνητικός εκπρόσωπος στην Κυβέρνηση Νίκου Αναστασιάδη 2018. Παρέμεινε στη θέση αυτή έως την 1η Ιουλίου 2021. Στις 28 Ιανουαρίου 2022 ανακοινώθηκε ο διορισμός του στη θέση του Υφυπουργού παρά  τω Προέδρω, με ημερομηνία ανάληψης καθηκόντων την 2η Φεβρουαρίου 2022. Παρέμεινε στη θέση αυτή έως τις 27 Ιουνίου 2022, όταν και ανέλαβε Υπουργός Εργασίας και Κοινωνικών Ασφαλίσεων. Παραλαμβάνοντας το υπουργείο Εργασίας απο τον Γιάννη Καρούσο ο οποίος στις 7 Ιουνιου το 2022, μετά το θάνατο της Ζέτας Αιμιλιανίδου  στις 6 Ιουνίου, διορίστηκε απο τον Πρόεδρο της Δημοκρατίας (πράξη 803/2022), κ. Νίκο Αναστασιάδη, ως Υπουργός Εργασίας και Κοινωνικών Ασφαλίσεων (Κύπρος) επιπροσθέτως των υφιστάμενων εξουσιών, αρμοδιοτήτων και καθηκόντων του ως Υπουργού Μεταφορών, Επικοινωνιών και Έργων

## Παραπομπές

## Πηγές
*

|-

|-

|-

Κατηγορία:Κύπριοι δικηγόροι
Κατηγορία:Κυβερνητικοί Εκπρόσωποι Κύπρου
Κατηγορία:Κυβέρνηση Νίκου Αναστασιάδη 2018
Κατηγορία:Υφυπουργοί Παρά τω Προέδρω (Κύπρος)
Κατηγορία:Υπουργοί Εργασίας και Κοινωνικών Ασφαλίσεων (Κύπρος)
Τίτος Χριστοφίδης

Ο **Τίτος Χριστοφίδης** είναι Ελληνοκύπριος οφθαλμίατρος και πολιτικός. Διετέλεσε Υφυπουργός Παρά τω Προέδρω της Κύπρου.

## Βιογραφικά Στοιχεία
Ο Τίτος Χριστοφίδης γεννήθηκε στη Λεμεσό την 1η Αυγούστου 1944. Σπούδασε οφθαλμολογία στο Λονδίνο. Επιπλέον, εργάστηκε σε διάφορες θέσεις σε νοσοκομεία της Κύπρου με ανώτερη τη θέση του διευθυντή του Οφθαλμολογικού Τμήματος. 

Διετέλεσε μέλος του διοικητικού συμβουλίου του ΡΙΚ, πρόεδρος της Οφθαλμολογικής Εταιρείας Κύπρου και μέλος της Επιτροπής Δημοσιογραφικής Δεοντολογίας.

Επιπρόσθετα, διετέλεσε πρόεδρος του Κυπριακού Οργανισμού Αθλητισμού (ΚΟΑ), μέλος του διοικητικού συμβουλίου της Κυπριακής Ομοσπονδίας Ποδοσφαίρου (ΚΟΠ). Επιπλέον, διετέλεσε πρόεδρος του αθλητικού σωματείου Αλκή Λάρνακας.

Ακόμη, είχε σημαντικό ρόλο στην ίδρυση της πολιτιστικής οργάνωσης *Αναζήτηση* της Λάρνακας (της οποίας διετέλεσε πρόεδρος) και στην ίδρυση του θεάτρου *Σκάλα* Λάρνακας (του οποίου διετέλεσε αντιπρόεδρος).

## Πολιτική διαδρομή
Στις 3 Μαρτίου 2008 διορίστηκε Υφυπουργός Παρά τω Προέδρω στην Κυβέρνηση Δημήτρη Χριστόφια 2008.

## Παραπομπές


## Πηγές
*

|-

Κατηγορία:Κύπριοι οφθαλμίατροι
Κατηγορία:Υφυπουργοί Παρά τω Προέδρω (Κύπρος)
Κατηγορία:Κυβέρνηση Δημήτρη Χριστόφια 2008
Ντράγκινια Βουκσάνοβιτς

Η **Ντράγκινια Βουκσάνοβιτς** (Μαυροβουνιακό κυριλλικό αλφάβητο: Драгиња Вуксановић, μαυροβουνιακό λατινικό αλφάβητο: Draginja Vuksanović, γεν. στις 7 Απριλίου του 1978, στο Μπαρ της ΣΔ Μαυροβουνίου στη νότια ΣΟΔ Γιουγκοσλαβία) είναι Μαυροβούνια νομικός, πολιτικός και καθηγήτρια νομικής στο Πανεπιστήμιο του Μαυροβουνίου. Η Βουκσάνοβιτς είναι μέλος του μαυροβουνιακού κοινοβουλίου και πρόεδρος του Σοσιαλδημοκρατικού Κόμματος. Στις προεδρικές εκλογές του 2018 έγινε η πρώτη γυναίκα υποψήφια πρόεδρος στην ιστορία της χώρας. Το 2019 έγινε η πρώτη γυναίκα πρόεδρος κόμματος στην ιστορία της χώρας.

## Βιογραφία
Η Βουκσάνοβιτς αποφοίτησε από τη Σχολή Νομικής του Πανεπιστημίου του Μαυροβουνίου το 2000. Συνέχισε τις σπουδές της στο ίδιο πανεπιστήμιο, ολοκληρώνοντας το μεταπτυχιακό της το 2005 και το διδακτορικό της το 2011. Στο Πανεπιστήμιο του Μαυροβουνίου διδάσκει στα τμήματα νομικής και δραματικών τεχνών. Μιλάει γαλλικά και αγγλικά, ενώ έχει γνώσεις ισπανικών και ιταλικών.

## Πολιτική καριέρα
Η Ντράγκινια Βουκσάνοβιτς είναι μέλος του Σοσιαλδημοκρατικού Κόμματος του Μαυροβουνίου (SDP). Είναι μέλος του Κοινοβουλίου του Μαυροβουνίου από τις 14 Οκτωβρίου 2012. Η Βουκσάνοβιτς επανεξελέγη μέλος του μαυροβουνιακού κοινοβουλίου το 2016. Το Μάρτιο του 2018 η Βουκσάνοβιτς ανακοίνωσε την υποψηφιότητά της για τις επερχόμενες προεδρικές εκλογές. Ήταν υποψήφια με το Σοσιαλδημοκρατικό Κόμμα και είχε την υποστήριξη του ΝΤΕΜΟΣ. Ήταν η πρώτη γυναίκα υποψήφια στο αξίωμα του προέδρου στην ιστορία του Μαυροβουνίου. Η Βουκσάνοβιτς τερμάτισε τρίτη στις εκλογές συγκεντρώνοντας το 8.2% των ψήφων.

Στις 29 Ιουνίου 2019 η Βουκσάνοβιτς εξελέγη πρόεδρος του Σοσιαλδημοκρατικού Κόμματος και έγινε η πρώτη γυναίκα πρόεδρος κόμματος στο Μαυροβούνιο.

## Δείτε επίσης

* Σοσιαλδημοκρατικό Κόμμα του Μαυροβουνίου
* Μαυροβουνιακές προεδρικές εκλογές 2018

## Παραπομπές


Κατηγορία:Μαυροβούνιοι πολιτικοί